पुस्तक में कुल ३९ चित्र भी हैं जिन्हें लेखक ने स्वयं यात्रा के दौरान खींचा था. इसके अतिरिक्त भारत-अस्त्राखान के चार प्रमुख व्यापारिक मार्गों को दर्शाने वाला एक मानचित्र भी है. डॉ. कर्ण सिंह ने चित्रों की भूरि-भूरि प्रशंसा की और कहा कि ये चित्र न केवल वृत्तान्त को रोचक और प्रामाणिक बनाते हैं बल्कि कला की दृष्टि से भी उम्दा हैं. उन्होंने कहा कि यदि इसमें अस्त्राखान और येरेवान (आरमेनिया की राजधानी) का मानचित्र भी होता तो पाठकों को आख्यान से अपने आपको जोडने में और अधिक सहूलियत होती.